stanford-oval/wikipedia huggingface dataset:
ขั้นตอนวิธีซิมเพล็กซ์
บทนำ

การแก้ปัญหาโปรแกรมเชิงเส้น หรือ กำหนดการเชิงเส้น (Linear programming) สำหรับโมเดลคณิตศาสตร์ที่มีตัวแปรไม่มาก เราก็สามารถหาคำตอบได้ไม่ยากนัก แต่หากตัวแปรมีมากขึ้น ก็จำเป็นต้องหาวิธีการอื่นเข้ามาช่วยในการหาคำตอบของโมเดล ซึ่งวิธีซิมเพล็กซ์เป็นวิธีการหนึ่งที่ให้ผลดี และเข้าใจได้ง่าย
ขั้นตอนวิธีซิมเพล็กซ์ เป็นวีธีการของ จอร์จ แดนท์ซิก (George Dantzig) ที่ได้รับความนิยมอย่างมากในการแก้ปัญหาโปรแกรมเชิงเส้น ซึ่งชื่อของขั้นตอนวิธีนี้ มาจากแนวคิดของ ซิมเพล็กซ์ นั่นเอง
วิธีซิมเพล็กซ์เป็นวิธีที่มีประสิทธิภาพมากในการแก้ปัญหากำหนดการเชิงเส้น (Linear programming) ซึ่งเป็นกระบวนการทางพีชคณิตที่ประกอบด้วยการกระทำซ้ำ ๆ กันเพื่อให้ได้คำตอบที่ดีที่สุด ยกตัวอย่างเช่น
ค่าที่มากที่สุดของ  Z=3x_{1}+2x_{2}
ภายใต้เงื่อนไข
ปัญหาในลักษณะเช่นนี้จะสามารถใช้วิธีซิมเพล็กซ์ในการหาคำตอบได้ โดยจำเป็นจะต้องเปลี่ยนปัญหาที่กำหนดให้อยู่ในรูปมาตรฐาน (Standard Form) โดยจะต้องแปลงอสมการของปัญหาให้เป็นสมการ ซึ่งจะมีการเพิ่มตัวแปรเข้าไปในแต่ละอสมการเรียกว่าตัวแปรแบบ Slack หรือ Surplus ดังนั้น เราจะเขียนตัวอย่างข้างต้นได้ใหม่เป็น
ค่าที่มากที่สุดของ  Z=3x_{1}+2x_{2}
ภายใต้เงื่อนไข
รูปมาตรฐาน

การจะแปลงกำหนดการเชิงเส้นให้อยู่ในรูปแบบมาตรฐาน สามารถทำได้โดยการแปลง อสมการที่มีเครื่องหมาย  \geq ,\leq  ให้อยู่ในรูปของสมการ ซึ่งเราจะเพิ่มตัวแปรเข้าไปในสมการที่มีค่ามากกว่าหรือเท่ากับ 0 และย้ายตัวแปรทั้งหมดไว้ด้านขวา ส่วนตัวเลขที่เหลือไว้ด้านซ้าย ซึ่งรูปมาตรฐานจะอยู่ในรูป
ค่าที่มากที่สุดของ  Z=c_{1}x_{1}+c_{2}x_{2}+\cdots +c_{n}x_{n}
ภายใต้เงื่อนไข
จากรูปแบบโมเดลคณิตศาสตร์ของโปรแกรมเชิงเส้น
ค่าที่มากที่สุดของ  Z=c_{1}x_{1}+c_{2}x_{2}+c_{3}x_{3}
ภายใต้เงื่อนไข
เขียนสมการเพื่อเพิ่มเติมตัวแปรช่วย ได้ดังนี้
รูปมาตรฐาน > ตัวแปรที่เพิ่มเข้ามา

ตัวแปรแบบ Slack
ในอสมการที่มี  \leq  โดยทางซ้ายเป็นการดำเนินการของตัวแปร และทางขวาเป็นค่าตัวเลขตัวหนึ่ง เราสามารถเพิ่มตัวแปรแบบ Slack เข้าไปทางซ้ายได้เพื่อเป็นตัวแทนเพิ่มค่าให้เท่ากับค่าทางขวา เช่น
จากข้อจำกัด  7x_{1}+34x_{2}\leq 125  สามารถเขียนเป็น  7x_{1}+34x_{2}+x_{3}=125  เมื่อ  x_{3}\geq 0
ตัวแปรแบบ Surplus
ในอสมการที่มี  \geq  โดยทางซ้ายเป็นการดำเนินการของตัวแปร และทางขวาเป็นค่าตัวเลขตัวหนึ่ง เราสามารถเพิ่มตัวแปรแบบ Surplus เข้าไปทางซ้ายได้เพื่อเป็นตัวแทนลดค่าให้เท่ากับค่าทางขวา เช่น
จากข้อจำกัด  7x_{1}+34x_{2}\geq 125  สามารถเขียนเป็น  7x_{1}+34x_{2}-x_{3}=125  เมื่อ  x_{3}\geq 0
ขั้นตอนวิธี

วิธีการต่อไปนี้จะเป็นการดำเนินการตามขั้นตอนวิธีซิมเพล็กซ์ เพื่อหาผลเฉลยที่มีค่ามากที่สุด แต่หากต้องการหาผลเฉลยที่มีค่าน้อยสุดสามารถทำได้โดย ค่าน้อยสุดของ  Z=-( ค่ามากสุดของ  -Z)
ขั้นตอนวิธี > วิธีการ

1. จัดรูป กำหนดการเชิงเส้น ให้อยู่ในรูปมาตรฐาน
2. สร้างตารางซิมเพล็กซ์ดังนี้
|  |  Z |  x_{1} |  x_{2} |  x_{3} |  x_{4} |  x_{5} |  x_{6} |  b |
| --- | --- | --- | --- | --- | --- | --- | --- | --- |
|  Z |  1 |  -c_{1} |  -c_{2} |  -c_{3} |  0 |  0 |  0 |  0 |
|  x_{4} |  0 |  a_{11} |  a_{12} |  a_{13} |  1 |  0 |  0 |  b_{1} |
|  x_{5} |  0 |  a_{21} |  a_{22} |  a_{23} |  0 |  1 |  0 |  b_{2} |
|  x_{6} |  0 |  a_{31} |  a_{32} |  a_{33} |  0 |  0 |  1 |  b_{3} |
3. เลือกตัวแปรขาเข้า (entering variable) คือการเลือกตัวแปรที่ไม่เป็นตัวแปรมูลฐาน (non-basic variable) ให้เป็นตัวแปรมูลฐาน (basic variable) โดยดูจากสัมประสิทธิ์ของตัวแปรในสมการเป้าหมาย (แถว Z) ที่ติดลบมากที่สุด แต่ถ้าสัมประสิทธิ์ของตัวแปรทุกตัวเป็นบวกหรือศูนย์แล้ว แสดงว่าถึงจุดที่เหมาะสม  (optimal solution) ไม่ต้องทำต่อไปอีก
4. เลือกตัวแปรขาออก (leaving variable) ด้วยการหาอัตราส่วนของค่าผลลัพธ์กับสัมประสิทธิ์ของตัวแปรเข้าที่เลือกไว้ในขั้นที่ 3 (ไม่ต้องคำนึงถึงสัมประสิทธิ์ที่เป็นลบหรือศูนย์) เลือกอัตราส่วนต่ำสุดของตัวแปรมูลฐาน อยู่ที่ตัวใดแสดงว่าตัวนั้นจะเป็นตัวแปรออก
5. เปลี่ยนตัวแปรมูลฐาน ด้วยการแลกที่กันระหว่างตัวแปรขาเข้าและตัวแปรขาออก ด้วยการคำนวณโดยใช้การดำเนินการตามแถว (row operation)
6. ให้กลับไปทำขั้นที่ 3 - 5 ต่อไปเรื่อย ๆ จนกระทั่งถึงจุดที่เหมาะสมแล้ว
ขั้นตอนวิธี > ตัวอย่าง

ค่ามากที่สุด  Z=6x_{1}+4x_{2}
จากข้อจำกัด
สามารถเขียนเป็นรูปแบบมาตรฐานได้ดังนี้
ค่ามากที่สุด  Z-6x_{1}-4x_{2}=0
จากข้อจำกัด
นำรูปแบบมาตรฐานที่ได้ไปสร้างตารางซิมเพล็กซ์ ได้ดังนี้
|  |  Z |  x_{1} |  x_{2} |  x_{3} |  x_{4} |  b |
| --- | --- | --- | --- | --- | --- | --- |
|  Z |  1 |  -6 |  -4 |  0 |  0 |  0 |
|  x_{3} |  0 |  2 |  3 |  1 |  0 |  100 |
|  x_{4} |  0 |  4 |  2 |  0 |  1 |  120 |
พิจารณาแถวแรก  Z ค่าสัมประสิทธิ์ที่มีค่าน้อยสุด คือ  -6 จึงเลือก  x_{1} เป็นตัวแปรขาเข้า จากนั้นพิจารณาอัตราส่วนของค่า  b กับสัมประสิทธิ์ของตัวแปรขาเข้า จะได้ว่า แถวที่   x_{3}  มีอัตราส่วนเป็น  {\frac {100}{2}}=50 และแถวที่   x_{4}  มีอัตราส่วนเป็น  {\frac {120}{4}}=30 ดังนั้นจึงเลือก  x_{4} เป็นตัวแปรขาออก
เปลี่ยนให้  x_{1} เป็นตัวแปรมูลฐาน โดยแลกที่กับ  x_{4} ด้วยวิธีการดำเนินการตามแถว จะได้ตารางซิมเพล็กซ์ ดังนี้
|  |  Z |  x_{1} |  x_{2} |  x_{3} |  x_{4} |  b |
| --- | --- | --- | --- | --- | --- | --- |
|  Z |  1 |  0 |  -1 |  0 |  {\frac {3}{2}} |  180 |
|  x_{3} |  0 |  0 |  2 |  1 |  -{\frac {1}{2}} |  40 |
|  x_{1} |  0 |  1 |  {\frac {1}{2}} |  0 |  {\frac {1}{4}} |  30 |
พิจารณาแถวแรก  Z ค่าสัมประสิทธิ์ที่มีค่าน้อยสุด คือ  -1 จึงเลือก  x_{2} เป็นตัวแปรขาเข้า จากนั้นพิจารณาอัตราส่วนของค่า  b กับสัมประสิทธิ์ของตัวแปรขาเข้า จะได้ว่า แถวที่   x_{3}  มีอัตราส่วนเป็น  {\frac {40}{2}}=20 และแถวที่   x_{1}  มีอัตราส่วนเป็น  {\frac {30}{1/2}}=60 ดังนั้นจึงเลือก  x_{3} เป็นตัวแปรขาออก
เปลี่ยนให้  x_{2} เป็นตัวแปรมูลฐาน โดยแลกที่กับ  x_{3} ด้วยวิธีการดำเนินการตามแถว จะได้ตารางซิมเพล็กซ์ ดังนี้
|  |  Z |  x_{1} |  x_{2} |  x_{3} |  x_{4} |  b |
| --- | --- | --- | --- | --- | --- | --- |
|  Z |  1 |  0 |  0 |  {\frac {1}{2}} |  {\frac {5}{4}} |  200 |
|  x_{2} |  0 |  0 |  1 |  {\frac {1}{2}} |  -{\frac {1}{4}} |  20 |
|  x_{1} |  0 |  1 |  0 |  -{\frac {1}{4}} |  {\frac {3}{8}} |  20 |
เมื่อพิจารณาตารางซิมเพล็กซ์ก็จะเห็นว่า สัมประสิทธิ์ในสมการเป้าหมาย (พิจารณาแถว Z) มีค่าไม่ติดลบทั้งหมด ดังนั้นเราก็ได้ผลเฉลยที่เหมาะสมที่สุดแล้วดังนี้
x_{1}=20,\ x_{2}=20,\ ค่ามากที่สุดของ  Z=200
ประสิทธิภาพ

ขั้นตอนวิธีซิมเพล็กซ์ เป็นวิธีการที่มีประสิทธิภาพในทางปฏิบัติ และได้รับการพัฒนามากกว่าวิธีที่คิดค้นขึ้นมาก่อนหน้า อย่างไรก็ตามในปี พ.ศ. 2515 Klee และ Minty ได้เสนอตัวอย่างที่ที่แสดงให้เห็นว่าในกรณีเลวร้ายที่สุด ประสิทธิภาพการทำงานของขั้นตอนวิธีซิมเพล็กซ์จะใช้เวลาเป็นเอกซ์โพเนนเชียล ตั้งแต่นั้นมาการกระทำหรือการดำเนินการด้วยขั้นตอนวิธีนี้ก็ถูกแสดงว่าเป็นขั้นตอนวิธีที่มีประสิทธิภาพที่แย่
การวิเคราะห์เชิงปริมาณและการสังเกตว่าขั้นตอนวิธีซิมเพล็กซ์มีประสิทธิภาพในทางปฏิบัติแม้ว่าจะมีใช้เวลาเป็นเอกซ์โพแนนเชียลในกรณีที่เลวร้ายที่สุดก็ตาม และได้นำไปสู่​​การพัฒนาที่จะวัดประสิทธิภาพในรูปแบบอื่น ซึ่งจริงๆ แล้ว ขั้นตอนวิธีซิมเพล็กซ์จะใช้เวลาเป็นโพลิโนเมียลในกรณีเฉลี่ยทั่วไป ภายใต้การแจกแจงความน่าจะเป็น ซึ่งความแม่นยำของประสิทธิภาพในเชิงเฉลี่ยนี้จะขึ้นอยู่กับการเลือกการแจกแจงความน่าเป็นของโมเดลทางคณิตศาสตร์ และการนำเสนออื่นๆ ได้แสดงให้เห็นว่ากรณีที่เลวร้ายที่สุดสำหรับขั้นตอนวิธีซิมเพล็กซ์นั้นมีผลน้อยมากต่อประสิทธิภาพโดยรวม
ข้อตาม

ข้อตาม (อังกฤษ: Consequent) เป็นครึ่งหลังของประพจน์เชิงสมมติฐาน มันเป็นส่วนที่ตามหลังคำว่า "แล้ว" ในประพจน์ที่มีรูปแบบมาตรฐาน ในเงื่อนไขเชิงตรรกศาสตร์ถ้า P แล้ว Q P จะเรียกว่าข้อนำ (Antecedent (logic)) และ Q เรียกว่าข้อตาม ในบางบริบทอนุบทในภาษาอังกฤษก็อาจเรียกว่า apodosis
ตัวอย่าง:
ถ้า  P แล้ว  Q.
Q เป็นข้อตามของประพจน์เชิงสมมติฐานนี้
ถ้า  X เป็นสัตว์เลี้ยงลูกด้วยนม แล้ว  X เป็นสัตว์
ในที่นี้ " X เป็นสัตว์" คือข้อตาม
ถ้าคอมพิวเตอร์คิดเป็น แล้วแสดงว่าพวกมันมีชีวิต
"พวกมันมีชีวิต" เป็นข้อตาม
ข้อตามที่อยู่ในประพจน์เชิงสมมติฐานไม่จำเป็นต้องเป็นผลพวงของข้อนำ
ถ้าลิงสีม่วง แล้วปลาพูดภาษาคลิงงอน
"ปลาพูดภาษาคลิงงอน" เป็นข้อตาม แต่ไม่ได้เป็นผลพวงของ (หรือไม่เกี่ยวกันเลยกับ) คำกล่าวอ้างในข้อนำว่า "ลิงสีม่วง"
ดูเพิ่ม

ข้อนำ (Antecedent (logic))
ความจำเป็นและความพอเพียง (Necessity and sufficiency)
วิกิพจนานุกรม
ข้อถกเถียงกรณีหนังสือ โองการปีศาจ

อายะตุลลอฮ์ โฆเมย์นี ผู้นำสูงสุดอิหร่าน ผู้ประกาศฟัตวา
ข้อถกเถียงกรณีหนังสือเรื่อง โองการปีศาจ (อังกฤษ: The Satanic Verses) หรือ เรื่องอื้อฉาวรัชดี (อังกฤษ: Rushdie Affair) หมายถึงการตอบรับในเชิงโกรธเกรี้ยวจากชาวมุสลิมบางส่วนต่อ โองการปีศาจ นวนิยายที่ประพันธ์โดยซัลมัน รัชดี ในสหราชอาณาจักรเมื่อปี 1988 ซึ่งได้รับแรงบันดาลใจในบางส่วนจากเรื่องราวชีวิตของศาสดามุฮัมมัด ของชาวมุสลิมจำนวนมากถือว่ารัชดีเป็นผู้กระทำการหมิ่นศาสนา และในปี 1989 อายะตุลลอฮ์ รูโฮลลอฮ์ โฆเมย์นี แห่งอิหร่านได้ประกาศฟัตวา สั่งให้ชาวมุสลิมฆาตกรรมรัชดี มีความพยายามลอบสังหาร โจมตี ไปจนถึงการวางระเบิดหลายครั้ง เป็นผลสืบเนื่องต่อมา
รัฐบาลอิหร่านสนับสนุนฟัตวาต่อรัชดีจนถึงปี 1998 ที่ซึ่งรัฐบาลของประธานาธิบดีอิหร่านโมแฮมแมด ฆอแทมี ที่ขึ้นสืบตำแหน่งระบุไม่สนับสนุนคำสั่งฆาตกรรมรัชดี กระนั้น ไม่ได้เป็นการถอนฟัตวาดังกล่าว
หนังสือเล่มนี้ยังถือว่าเป็น "การแบ่งแยกชาวมุสลิมออกจากชาวตะวันตกด้วยเส้นแบ่งความต่างทางวัฒนธรรม" ด้วยความต่างระหว่างคุณค่าของอิสระในการแสดงออกที่ว่าไม่ควรมีใคร "ถูกฆ่า หรือต้องเจอกับคำขู่ร้ายแรงจากสิ่งที่เขียนหรือพูด" กับมุมมองที่ชาวมุสลิมส่วนใหญ่ถือว่าห้ามมิให้มีใครก็ตาม "ด่าทอหรือว่าร้ายมุสลิม" โดยการดูหมิ่นใส่ร้าย "เกียรติยศของศาสดา" นักประพันธ์ชาวอังกฤษ ฮานีฟ คูเรชี เรียกการประกาศฟัตวาข้างต้นว่าเป็น "หนึ่งในเหตุการณ์ที่สำคัญที่สุดในประวัติศาสตร์ของวงการวรรณกรรมนับตั้งแต่สิ้นสุดสงครามโลกครั้งที่สอง"
ภูมิหลัง

ผลงานเขียนของซัลมัน รัชดี เป็นกรณีถกเถียงมาก่อนกรณีของ โองการปีศาจ รัชดีระบุว่าเขามองบทบาทของตนในฐานะนักเขียนว่าเป็น "ผู้รวมเอาบทบาทของตัวร้ายมาสู่รัฐ" ("as including the function of antagonist to the state") หนังสือเล่มที่สองของเขา ทารกเที่ยงคืน (Midnight's Children) ทำให้อินทิรา คานธี โกรธมากเนื่องจากเนื้อหาของหนังสือเสนอโดยอ้อมว่าเธอเป็นผู้รับผิดชอบต่อการเสียชีวิตของสามีเธอ เฟโรเซ คานธี เพราะขาดการเอาใจใส่สามีพอ ส่วน roman à clef จากปี 1983 ของเขา เรื่อง Shame ยังเป็นการอ้างโดยอ้อมถึงปากีสถานและการเมืองของปากีสถาน
รัชดีปกป้องหลายคนที่ต่อมาในอนาคตจะเป็นผู้ที่โจมตีเขาในกรณีพิพาทของหนังสือเล่มนี้ รัชดีประกาศตัวอย่างชัดเจนว่าไม่สนับสนุนรัฐบาลของชาห์แห่งอิหร่าน และสนับสนุนการปฏิวัติอิสลามในอิหร่าน อย่างน้อยก็ในช่วงแรกของการปฏิวัติ เขาประณามการบุกโจมตีเมืองทรีโปลีในปี 1986 โดยสหรัฐ ก่อนที่ในสามปีต่อมาจะถูกผู้นำลิเบีย มุอัมมาร์ อัลกัดดาฟี โจมตีกลับ เขายังเขียนหนังสือเหน็บแนมและประณามนโยบายต่างประเทศสหรัฐและสงครามของสหรัฐในนิการากัว เคยด่ารัฐบาลสหรัฐว่า "เป็นโจรที่ทำตัวเป็นรัฐ" แต่กระนั้น เขาก็ถูกรัฐบาลอิหร่านหลังการประกาศฟัตวามองว่าเป็น "เจ้าหน้าที่ซีไอเอระดับล่าง"
ข้อบังคับสำหรับสินค้าที่ใช้รักษาโรค

สินค้าที่ใช้รักษาโรค (อังกฤษ: therapeutic goods) หากเป็นข้อบังคับจะหมายถึง ยา และ อุปกรณ์ที่ใช้รักษาโรค (อังกฤษ: therapeutic devices) ตามที่กฎหมายกำหนด ในบางประเทศเช่น สหรัฐอเมริกา ถูกควบคุมโดยกฎหมายระดับประเทศจากหน่วยงานเดียว บางประเทศเช่น ประเทศออสเตรเลีย มีกฎหมายควบคุมทั้งระดับรัฐและระดับประเทศ
บทบาทของข้อบังคับเกี่ยวกับสินค้าที่ใช้รักษาโรคจะมุ่งเน้นที่การปกป้องสุขภาพและความปลอดภัยประชาชน ข้อบังคับจะมีรายละเอียดเกี่ยวกับความปลอดภัย คุณภาพ และประสิทธิภาพของสินค้าที่ใช้ในการรักษาที่ทั้งหมดจะต้องมีการจดทะเบียนขออนุญาตก่อนการวางตลาดทุกรายการ ระดับความสำคัญในการจดทะเบียนจะขึ้นกับสินค้านั้นๆ มีความเสี่ยงต่อผู้บริโภคมากน้อยแค่ไหน
แหล่งข้อมูลอื่น

Medicines Control Agency (UK) เก็บถาวร 2005-09-29 ที่ เวย์แบ็กแมชชีน
ขุนศึกพิศดารสะท้านโลก

| ขุนศึกพิศดารสะท้านโลก |
| --- | --- |
ใบโฆษณาภาพยนตร์
กำกับ: เจสัน ฟรีดเบิร์กแอรอน เซลต์เซอร์
เขียนบท:   เจสัน ฟรีดเบิร์ก  แอรอน เซลต์เซอร์ 
อำนวยการสร้าง:   เจสัน ฟรีดเบิร์ก  แอรอน เซลต์เซอร์  ปีเตอร์ แซฟรัน 
นักแสดงนำ:   ฌอน แม็กไกวร์  คาร์เมน อีเลกตรา  เคน เดวิเทียน  เควิน ซอร์โบ 
กำกับภาพ: Daian Deon
ตัดต่อ: Peck Prior
ดนตรีประกอบ: Christopher Lennertz
บริษัทผู้สร้าง:   Regency Enterprises  New Regency  3 in the Box  
ผู้จัดจำหน่าย: ทเวนตีท์เซนจูรีสตูดิโอส์
วันฉาย:   25 มกราคม ค.ศ. 2008 (2008-01-25) 
ความยาว: 83 นาที
ประเทศ: สหรัฐ
ภาษา: อังกฤษ
ทุนสร้าง: 30 ล้านดอลลาร์สหรัฐ
ทำเงิน: 84.6 ล้านดอลลาร์สหรัฐ
ขุนศึกพิศดารสะท้านโลก (อังกฤษ: Meet the Spartans) เป็นภาพยนตร์ล้อเลียนสัญชาติอเมริกันค.ศ. 2008 ที่เขียนและกำกับโดยเจสัน ฟรีดเบิร์กและแอรอน เซลต์เซอร์ ถึงแม้ว่าจะได้รับเสียงวิจารณ์ในแง่ลบอย่างมาก ภาพยนตร์นี้ยังคงประสบความสำเร็จในบ็อกซ์ออฟฟิซ โดยได้รายได้ 84 ล้านดอลลาร์สหรัฐต่อต้นทุน 30 ล้านดอลลาร์สหรัฐ
นักแสดง

ฌอน แม็กไกวร์ รับบทเป็น พระเจ้าลีออนิดัส
แซคคารี ดีแลน สมิธ รับบทเป็น ลีออนิดัสวัยเด็ก
เควิน ซอร์โบ รับบทเป็น กัปตัน
คาร์เมน อีเลกตรา รับบทเป็น ราชินีกอร์โก
เคน เดวิเทียน รับบทเป็น พระเจ้าเซิร์กซีส
ดีดริช บาเดอร์ รับบทเป็น สภาชิกสภาไทรโตโร
Travis Van Winkle รับบทเป็น โซนีโอ
Jareb Dauplaise รับบทเป็น ดิลลีโอ
นิโคล พาร์กเกอร์ รับบทเป็น แพรีส ฮิลตัน, บริตนีย์ สเปียส์, เอลเลน ดีเจนเนอริส, พอลลา อับดุล
Ike Barinholtz รับบทเป็น เลอชิฟฟ์, ศาสดา, เดน คุก
Hunter Clary รับบทเป็น ลีโอ จูเนียร์
ฟิล มอร์ริส รับบทเป็น ผู้ส่งสาร
เมธ็อด แมน รับบทเป็น ทูตเปอร์เซีย
Ryan Fraley รับบทเป็น แบรต พิตต์
Tiffany Claus รับบทเป็น แอนเจลีนา โจลี
นิก สตีล รับบทเป็น เควิน เฟเดอร์ไลน์
โทนี ยัลดา รับบทเป็น แซนจายา มาลาการ์
Christopher Lett รับบทเป็น แรนดี แจ็กสัน
จิม พิดด็อก รับบทเป็น ผู้จงรักภักดี, ไซมอน โคเวลล์
เนท แฮเดน รับบทเป็น ไรอัน ซีเครสต์
คริสตา ฟลานาแกน รับบทเป็น เทพพยากรณ์/อักลี เบตตี, หญิงชาวสปาร์ตา
Robin Atkin Downes (ไม่มีในเครดิต) รับบทเป็น ผู้บรรยาย
Thomas McKenna รับบทเป็น ทอม ครูซ
เจสซี เลวิสที่ 4 รับบทเป็น Ms. Jay Alexander
Jenny Costa รับบทเป็น ไทรา แบงส์
Belinda Waymouth รับบทเป็น ทวิกกี
Dean Cochran รับบทเป็น ร็อกกี บัลโบอา, แรมโบ
เอมิลี วิลสัน รับบทเป็น ลินด์ซีย์ โลแฮน
จอห์น ดิ โดมินิโก รับบทเป็น ดอนัลด์ ทรัมป์
Jim Nieb รับบทเป็น จอร์จ ดับเบิลยู. บุช
ทิฟฟานี แฮดดิช รับบทเป็น หญิงสาวในเมือง
การล้อเลียน > ภาพยนตร์และรายการโทรทัศน์

300 ขุนศึกพันธุ์สะท้านโลก (2006) (หลัก)
เชร็ค 3 (2007)
007 พยัคฆ์ร้ายเดิมพันระห่ำโลก (2006)
เพนกวินกลมปุ๊กลุกขึ้นมาเต้น (2006)
อเมริกันไอดอล (2002–ปัจจุบัน)
โกสต์ ไรเดอร์ มัจจุราชแห่งรัตติกาล (2007)
Stomp the Yard (2007)
ไอ้แมงมุม 3 (2007)
ร็อคกี้ 6 ราชากำปั้น ทุบสังเวียน (2006)
มหาวิบัติจักรกลสังหารถล่มจักรวาล (2007)
เอาหรือไม่เอา (2005–19)
การล้อเลียน > บุคคลในชีวิตจริง

แอนเจลีนา โจลี
แบรด พิตต์
แพรีส ฮิลตัน
บริตนีย์ สเปียส์
เควิน เฟเดอร์ไลน์
เอลเลน ดีเจนเนอริส
ลินด์ซีย์ โลแฮน
ดอนัลด์ ทรัมป์
จอร์จ ดับเบิลยู. บุช
ทอม ครูซ
แหล่งข้อมูลอื่น

ขุนศึกพิศดารสะท้านโลก ที่อินเทอร์เน็ตมูวีเดตาเบส
ขุนศึกพิศดารสะท้านโลก ที่บ็อกซ์ออฟฟิศโมโจ
ขุนศึกพิศดารสะท้านโลก ที่รอตเทนโทเมโทส์
ขุนศึกพิศดารสะท้านโลก ที่เมทาคริติก
ข้อริเริ่มเข็มขัดและเส้นทาง

| --- | --- |
เส้นทางการเดินทางในข้อริเริ่มเข็มขัดและเส้นทาง
ก่อตั้ง: 2013; 11 ปีที่แล้ว (2013) ค.ศ. 2017 (2017) (ประชุม)
วัตถุประสงค์: สนับสนุนการพัฒนาเศรษฐกิจ และการเชื่อมต่อระหว่างภูมิภาค
ที่ตั้ง: จีน
ภูมิภาคที่รับผิดชอบ : เอเชีย, แอฟริกา, ยุโรป, ตะวันออกกลาง, อเมริกา
ผู้นำ:  สี จิ้นผิง, หลี่ เค่อเฉียง
ข้อริเริ่มเข็มขัดและเส้นทาง (อังกฤษ: Belt and Road Initiative) หรือเดิมเรียก หนึ่งเข็มขัด หนึ่งเส้นทาง (อังกฤษ: One Belt One Road; จีน: 一带一路) เป็นยุทธศาสตร์การพัฒนาทั่วโลกที่รัฐบาลจีนเริ่มใช้ในปี 2556 ซึ่งเกี่ยวข้องกับการพัฒนาและการลงทุนโครงสร้างพื้นฐานในประเทศและองค์การระหว่างประเทศเกือบ 70 แห่ง ถือเป็นศูนย์กลางของนโยบายต่างประเทศของสี จิ้นผิง เลขาธิการพรรคคอมมิวนิสต์จีน
"เข็มขัด" หมายถึง เส้นทางทางบกสำหรับการขนส่งทางถนนและราง เรียก "เข็มขัดเศรษฐกิจเส้นทางสายไหม" ส่วน "ถนน" หมายความถึง เส้นทางทะเล หรือเส้นทางสายไหมทางทะเลคริสต์ศตวรรษที่ 21 มีการบรรจุในรัฐธรรมนูญแห่งสาธารณรัฐประชาชนจีนในปี 2560
รัฐบาลจีนเรียกข้อริเริ่มนี้ว่าเป็น "การประมูลราคาเพื่อเสริมการเชื่อมถึงกันในภูมิภาคและรับอนาคตที่สว่างไสว" ผู้สังเกตการณ์บางคนมองว่าเป็นแผนการครองโลกของจีนสำหรับเครือข่ายการค้าทั่วโลกที่มีจีนเป็นศูนย์กลาง โครงการนี้มีวันที่แล้วเสร็จที่กำหนดไว้ในปี 2592 ซึ่งประจวบกับการครบรอบ 100 ปีการก่อตั้งสาธารณรัฐประชาชนจีน
ข้อขัดแย้งเรื่องการสถาปนาสมณศักดิ์

กษัตริย์สมัยกลางแต่งตั้งบิชอป
ข้อขัดแย้งเรื่องการสถาปนาสมณศักดิ์ (อังกฤษ: Investiture Controversy หรือ Investiture Contest) เป็นความขัดแย้งครั้งสำคัญระหว่างคริสตจักรกับรัฐในยุโรปสมัยกลางที่เกิดขึ้นช่วงคริสต์ศตวรรษที่ 11 และ 12 พระสันตะปาปาหลายพระองค์ก็เริ่มท้าทายอำนาจของพระมหากษัตริยุโรปในเรื่องการแต่งตั้งและสถาปนาสมณศักดิ์นักบวช เช่น มุขนายก และอธิการอาราม ความขัดแย้งเริ่มขึ้นในปี ค.ศ. 1075 ระหว่างสมเด็จพระสันตะปาปาเกรกอรีที่ 7 และจักรพรรดิไฮน์ริชที่ 4 แห่งจักรวรรดิโรมันอันศักดิ์สิทธิ์ ความขัดแย้งอื่นก็ได้แก่ความขัดแย้งระหว่างพระเจ้าเฮนรีที่ 1 แห่งอังกฤษและสมเด็จพระสันตะปาปาปาสคาลที่ 2 ระหว่างปี ค.ศ. 1103 ถึงปี ค.ศ. 1107 ปัญหานี้มายุติลงในความตกลงที่วอร์มส์ (Concordat of Worms) ในปี ค.ศ. 1122
การตกลงครั้งนี้เป็นการลดอำนาจของจักรพรรดิโรมันอันศักดิ์สิทธิ์ที่ก่อตั้งขึ้นโดยราชวงศ์ซาเลียนลง ความขัดแย้งนี้นำไปสู่สงครามกลางเมืองในประเทศเยอรมนีที่ยาวนานเกือบห้าสิบปี
ที่มา

หลังจากการล่มสลายของจักรวรรดิโรมันแล้วการสถาปนาสมณศักดิ์แม้ว่าตามทฤษฎีแล้วจะเป็นหน้าที่ของศาสนจักรโรมันคาทอลิก แต่ได้ตกอยู่ภายใต้อำนาจของผู้มีอำนาจที่เป็นฆราวาส ตำแหน่งบิชอปหรืออธิการอารามเป็นตำแหน่งที่มากับความมั่งคั่งและที่ดินจำนวนมาก ฉะนั้นการขายตำแหน่ง (simony) จึงกลายมาเป็นรายได้สำคัญของผู้นำฆราวาส[ต้องการอ้างอิง] และเมื่อบิชอปและอธิการเองส่วนใหญ่ก็เป็นเจ้าหน้าที่ของรัฐบาลอยู่แล้วเพราะเป็นกลุ่มชนที่มีการศึกษา ฉะนั้นผู้นำฆราวาสจึงได้ประโยชน์จากการแต่งตั้งคนที่ทราบได้ว่าจะจงรักภักดีต่อตนเองเมื่อได้รับตำแหน่ง นอกจากนั้นแล้วจักรวรรดิโรมันอันศักดิ์สิทธิ์ก็ยังมีสิทธิพิเศษในการแต่งตั้งพระสันตะปาปา เมื่อพระสันตะปาปาหันมาแต่งตั้งพระจักรพรรดิ ฉะนั้นการสถาปนาสมณศักดิ์โดยฆราวาสจึงเป็นที่แพร่หลาย
วิกฤติการณ์เริ่มขึ้นเมื่อกลุ่มนักบวชนักปฏิรูปเกรกอเรียน (Gregorian Reform) ตกลงกันประณามการซื้อขายตำแหน่งและพยายามยึดอำนาจการแต่งตั้งให้กลับมาเป็นอำนาจของคริสตจักร กลุ่มนักปฏิรูปเกรกอเรียนทราบว่าตราบใดที่จักรพรรดิยังมีอำนาจในการแต่งตั้งพระสันตะปาปาการเปลี่ยนแปลงก็ไม่มีทางที่จะเกิดขึ้น โอกาสการเปลี่ยนแปลงเกิดขึ้นในปี ค.ศ. 1056 เมื่อจักรพรรดิไฮน์ริชที่ 4 แห่งจักรวรรดิโรมันอันศักดิ์สิทธิ์ขึ้นครองราชย์เป็นพระมหากษัตริย์เยอรมนีเมื่อมีพระชนมายุได้เพียง 6 พรรษา นักปฏิรูปจึงฉวยโอกาสปลดปล่อยการแต่งตั้งพระสันตะปาปาจากพระองค์เมื่อยังทรงพระเยาว์เกินกว่าที่จะประท้วงได้ ในปี ค.ศ. 1059 สภาศาสนจักรในกรุงโรมก็ออกประกาศในสารตราพระสันตะปาปาชื่อ “อินโนมิเนโดมีนี” (In Nomine Domini) ที่ออกโดยสมเด็จพระสันตะปาปานิโคลัสที่ 2 ที่ประกาศว่าผู้นำฆราวาสไม่มีสิทธิในการเลือกพระสันตะปาปา และตั้งคณะพระคาร์ดินัล (College of Cardinals) ขึ้นเพื่อให้เป็นองค์ของผู้มีสิทธิในการเลือกตั้งพระสันตะปาปาที่ประกอบด้วยเจ้าหน้าที่ของศาสนจักรทั้งหมด คณะพระคาร์ดินัลก็ยังคงเป็นสถาบันที่มีหน้าที่เลือกตั้งพระสันตะปาปาในปัจจุบัน
ดูเพิ่ม

การประชุมเลือกตั้งพระสันตะปาปา
แหล่งข้อมูลอื่น

"The Concordat of Worms", In Our Time, BBC Radio 4
| ด ค กสมัยกลาง |
| --- | --- |
สมัยกลางตอนต้น:  สมัยการย้ายถิ่นฐาน  จักรวรรดิโรมันล่ม  ปลายสมัยโบราณ  ความเสื่อมของพหุเทวนิยมกรีก-โรมัน  การเผยแพร่ศาสนาคริสต์  การเผยแพร่ศาสนาอิสลาม  ราชอาณาจักรแฟรงก์  อังกฤษสมัยแองโกล-แซกซัน  สมัยไวกิง  จักรวรรดิการอแล็งเฌียง  จักรวรรดิบัลแกเรีย 
สมัยกลางตอนกลาง:  จักรวรรดิโรมันอันศักดิ์สิทธิ์  ระบบเจ้าขุนมูลนาย  ศาสนเภทตะวันออก-ตะวันตก  ข้อขัดแย้งเรื่องการสถาปนาสมณศักดิ์  สงครามครูเสด  อัสสมาจารย์นิยม  อารามิกนิยม  ระบบชุมชน  มานอเรียลิสต์  ปรากฏการณ์โลกร้อน 
สมัยกลางตอนปลาย:  สงครามร้อยปี  สงครามดอกกุหลาบ  สงครามฮุสไซท์  ดัชชีเบอร์กันดี  ราชวงศ์ฮาพส์บวร์ค  ศาสนเภทตะวันตก  การล้อมกรุงคอนสแตนติโนเปิล  การขยายตัวของออตโตมัน  ทหารรับจ้างสวิส  คณะอัศวิน  มนุษยนิยมสมัยฟ้นฟูศิลปวิทยา  มหาวิทยาลัยสมัยกลาง  วิกฤติการณ์ปลายสมัยกลาง  ยุคน้ำแข็งเล็ก 
วัฒนธรรม:  สถาปัตยกรรม  ศิลปะ  อาหาร  ประชากร  วรรณกรรม  กวีนิพนธ์  การแพทย์  ดนตรี  ปรัชญา  คริสตจักรกับรัฐ  วิทยาศาสตร์  เทคโนโลยี  การสงคราม 
ดูเพิ่ม:  ลำดับเหตุการณ์  หัวข้อพื้นฐานของประวัติศาสตร์  ยุคกลางในประวัติศาสตร์  ยุคมืด  คตินิยมสมัยกลาง  คตินิยมสมัยกลางใหม่  การแสดงชีวิตของยุคกลาง 
 หมวดหมู่ ประวัติศาสตร์ยุโรป ประวัติศาสตร์แบ่งตามประเทศ บุคคลในประวัติศาสตร์ ลำดับเวลาในประวัติศาสตร์
ข้อห้ามใช้

ข้อห้ามใช้ (อังกฤษ: contraindication) คือภาวะหรือปัจจัยที่เป็นเหตุผลห้ามไม่ให้ใช้วิธีการรักษาบางอย่าง
หรือห้ามทานร่วมกับยาบางชนิด เนื่องจากอาจจะไปเสริมฤทธิ์ของยาที่บริโภค ซึ่งอาจจะทำให้ประสิทธิผลของยานั้นรุนแรงเกินไป หรืออาจจะไปลดทอนประสิทธิผลของยา ทำให้ยานั้นด้อยประสิทธิภาพในการรักษาหรือระงับอาการของโรคลงได้
ข้อห้าม

ข้อห้าม (อังกฤษ: taboo) เป็นการห้ามไม่ให้ทำสิ่งใดสิ่งหนึ่ง (มักจะเป็นสิ่งที่เกี่ยวข้องกับการพูดหรือพฤติกรรม) บนพื้นฐานของความรู้สึกทางวัฒนธรรมซึ่งคนทั่วไปมองว่าสิ่งดังกล่าวน่ารังเกียจหรือเป็นสิ่งที่ไม่ควรทำ โดยข้อห้ามแต่ละอย่างปรากฏอยู่ในทุกสังคม
ในเชิงเปรียบเทียบ ข้อห้ามที่เกี่ยวข้องกับรายการอาหารดูเหมือนจะไม่สมเหตุสมผลเลย เนื่องจากสิ่งที่อาจถูกมองว่าไม่เหมาะสำหรับบุคคลบางกลุ่มที่ยึดหลักตามธรรมเนียมหรือศาสนา ก็อาจเป็นที่ยอมรับอย่างสมบูรณ์ต่อกลุ่มอื่น ๆ ได้เช่นกัน
ข้อห้ามมักจะมีจุดประสงค์เพื่อปกป้องมนุษย์ให้อยู่รอดได้ในสังคมนั้น ๆ ซึ่งอาจเกี่ยวข้องกับการแพทย์หรือระบบนิเวศซึ่งมีความชัดเจนในหลาย ๆ ด้าน รวมถึงศาสนาหรือจิตวิญญาณ หรืออาจมีจุดประสงค์อื่น ๆ ด้วย ข้อห้ามที่ได้รับการยอมรับจากกลุ่มหรือชนเผ่าใดกลุ่มหนึ่ง โดยเฉพาะส่วนที่เกี่ยวข้องกับวิถีชีวิต มักช่วยในเรื่องการติดต่อกัน รวมไปถึงการรักษาเอกลักษณ์ของชนเผ่าตนต่อหน้าชนเผ่าอื่น ๆ ด้วย
ข้อถกเถียงเรื่องการรับเลือดบริจาคจากผู้ชายที่ร่วมเพศกับผู้ชาย

ข้อถกเถียงเรื่องการรับเลือดบริจาคจากชายรักร่วมเพศ (อังกฤษ: gay male blood donor controversy) มีที่มาจากการที่มีการห้ามหรือปฏิเสธการบริจาคโลหิตหรืออวัยวะปลูกถ่ายจากชายรักร่วมเพศหรือผู้ชายที่ร่วมเพศกับผู้ชาย ซึ่งนับรวมถึงผู้ชายที่มีหรือเคยมีเพศสัมพันธ์กับผู้ชาย ไม่ว่าชายคนนั้นจะถือว่าตัวเองเป็นเกย์ รักร่วมสองเพศ หรือกะเทย หรืออื่น ๆ ก็ตาม การปฏิเสธการรับบริจาคเลือดมักเรียกชายกลุ่มนี้รวม ๆ ว่าชายรักร่วมเพศ[ต้องการอ้างอิง] เดิมกลุ่มนี้ถูกจัดว่าเป็นกลุ่มที่มีความเสี่ยงสูงว่าจะมีการติดเชื้อเอชไอวีหรือเอดส์ส่วนหนึ่งเนื่องจากการระบาดของเอดส์ในระยะแรกนั้นระบาดอยู่ในหมู่ชายรักร่วมเพศ รวมทั้งตับอักเสบบางชนิดด้วย ข้อห้ามเหล่านี้แตกต่างกันไปในแต่ละประเทศ
องค์กรเคลื่อนไหวเพื่อสิทธิของกลุ่มผู้มีความหลากหลายทางเพศหลายองค์กรมองเงื่อนไขเหล่านี้ว่าเป็นผลจากความรังเกียจเพศที่สาม โดยไม่ได้มีเหตุผลทางการแพทย์เพียงพอ องค์กรเหล่านี้ให้เหตุผลว่าเลือดที่ได้รับบริจาคนั้นผ่านการตรวจหาเชื้อโรคอย่างเข้มงวดแล้ว ข้อห้ามนี้จึงไม่มีความจำเป็น เป็นเหตุผลทางอคติมากกว่าที่จะเป็นเหตุผลทางวิทยาศาสตร์ ส่วนฝ่ายผู้เสนอเงื่อนไขนี้กล่าวว่าเงื่อนไขนี้มีขึ้นเนื่องจากความเสี่ยงที่จะเกิดผลลบลวง ประชากรชายที่มีเพศสัมพันธ์กับชายในประเทศที่พัฒนาแล้วจำนวนมากมีความชุกของการติดเชื้อเอชไอวีมากกว่ากลุ่มประชากรอื่น
สถานการณ์ปัจจุบัน > รายชื่อประเทศและสถานะการปฏิเสธการรับเลือดจากผู้บริจาคกลุ่ม MSM

รายชื่อต่อไปนี้แสดงประเทศที่มีข้อห้ามว่าด้วยผู้บริจาคเลือด มาตรฐานนานาชาติส่วนใหญ่กำหนดให้ต้องมีการถามประวัติทางเพศสัมพันธ์กับผู้ต้องการบริจาคโดยตรง และปฏิเสธการรับบริจาคจากผู้บริจาคที่เป็นชายที่มีเพศสัมพันธ์กับชาย แต่ระยะเวลาของการปฏิเสธนั้นแตกต่างกันไป
| ประเทศ | ระยะเวลาในการห้ามผู้ชาย มีเพศสัมพันธ์กับผู้ชายด้วยกัน ก่อนการบริจาค | ระยะเวลาในการห้ามผู้หญิงมีเพศสัมพันธ์ กับชายที่มีเพศสัมพันธ์กับชาย ก่อนการบริจาค | แหล่งอ้างอิง |
| --- | --- | --- | --- |
|  แอลจีเรีย | ไม่มีกำหนด |  |  |
|  อาร์เจนตินา | 1 ปี |  |  |
|  ออสเตรเลีย | 1 ปี | 1 ปี |  |
|  ออสเตรีย | ไม่มีกำหนด |  |  |
|  เบลเยียม | ไม่มีกำหนด |  |  |
|  บราซิล | 1 ปี |  |  |
|  แคนาดา | ไม่มีกำหนด |  |  |
|  โครเอเชีย | ไม่มีกำหนด |  |  |
|  เช็กเกีย | 1 ปี | 1 ปี |  |
|  เดนมาร์ก | ไม่มีกำหนด |  |  |
|  เอสโตเนีย | ไม่มีกำหนด |  |  |
|  ฟินแลนด์ | ไม่มีกำหนด |  |  |
|  ฝรั่งเศส | ไม่มีกำหนด |  |  |
|  เยอรมนี | ไม่มีกำหนด |  |  |
|  กรีซ | ไม่มีกำหนด |  |  |
|  ฮ่องกง | ไม่มีกำหนด |  |  |
|  ฮังการี | 1 ปี |  |  |
|  ไอซ์แลนด์ | ไม่มีกำหนด |  |  |
|  ไอร์แลนด์ | ไม่มีกำหนด |  |  |
|  อิสราเอล | ไม่มีกำหนด |  |  |
|  อิตาลี | ไม่มีการแบน |  |  |
|  ญี่ปุ่น | 1 ปี |  |  |
|  มอลตา | ไม่มีกำหนด |  |  |
|  เม็กซิโก | ไม่มีการแบน |  |  |
|  เนเธอร์แลนด์ | ไม่มีกำหนด |  |  |
|  นิวซีแลนด์ | 5 ปี | 1 ปี |  |
|  นอร์เวย์ | ไม่มีกำหนด |  |  |
|  โปแลนด์ | ไม่มีการแบน  |  |  |
|  โปรตุเกส | ไม่มีกำหนด |  |  |
|  ฟิลิปปินส์ | ไม่มีกำหนด |  |  |
|  แอฟริกาใต้ | 6 เดือน |  |  |
|  สโลวีเนีย | ไม่มีกำหนด |  |  |
|  สเปน | ไม่มีการแบน |  |  |
|  สวีเดน | 1 ปี |  |  |
|  สวิตเซอร์แลนด์ | ไม่มีกำหนด |  |  |
|  ไทย | ไม่มีกำหนด | ไม่มีกำหนด |  |
|  ตุรกี | ไม่มีกำหนด |  |  |
|  บริเตนใหญ่ | 1 ปี |  |  |
|  สหรัฐ | ไม่มีกำหนด  | 1 ปี |  |
|  อุรุกวัย | ไม่มีการแบน |  |  |
|  เวเนซุเอลา | ไม่มีกำหนด  | ไม่มีการแบน |  |